CELEX: 32011D0702(01)
Language: fi
Date: 2011-07-01 00:00:00
Title: Komission täytäntöönpanopäätös, annettu 1 päivänä heinäkuuta 2011 , Euroopan unionin tiedotuspolitiikkaan, kansainvälisten organisaatioiden tukeen, taudeista ilmoittamiseen ja eläinlääkinnällisten menettelyjen tietokoneistamiseen liittyvästä eläinlääkintäalan toiminnasta vuonna 2011 aiheutuvien menojen rahoituksesta

2.7.2011   
            
            
               FI
            
            
               Euroopan unionin virallinen lehti
            
            
               C 193/3
            
         KOMISSION TÄYTÄNTÖÖNPANOPÄÄTÖS,
   annettu 1 päivänä heinäkuuta 2011,
   Euroopan unionin tiedotuspolitiikkaan, kansainvälisten organisaatioiden tukeen, taudeista ilmoittamiseen ja eläinlääkinnällisten menettelyjen tietokoneistamiseen liittyvästä eläinlääkintäalan toiminnasta vuonna 2011 aiheutuvien menojen rahoituksesta
   2011/C 193/03
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 20 ja 23 artiklan, 35 artiklan 2 kohdan, 36 artiklan 2 kohdan ja 41 artiklan.
   sekä katsoo seuraavaa:
   
               (1)
            
            
               Varainhoitoasetuksen 75 artiklassa ja soveltamissääntöjen 90 artiklan 1 kohdassa säädetään, että ennen kuin Euroopan unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
            
         
               (2)
            
            
               Varainhoitoasetuksen 110 artiklan mukaisesti avustusten on perustuttava vuotuiseen työohjelmaan.
            
         
               (3)
            
            
               On tarpeen säätää työohjelmasta, joka koskee tiedotuspolitiikkaan, kansainvälisten organisaatioiden tukeen, taudeista ilmoittamiseen ja eläinlääkinnällisten menettelyjen tietokoneistamiseen liittyvää Euroopan unionin toimintaa eläinlääkintäalalla.
            
         
               (4)
            
            
               Koska liitteissä esitetty työohjelma muodostaa riittävän yksityiskohtaisen kehyksen Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/ 2002 (2), jäljempänä ’soveltamissäännöt’, 90 artiklan 2 ja 3 kohdan mukaisesti, tämä päätös muodostaa rahoituspäätöksen työohjelmassa esitettyjä avustus- ja hankintamenoja varten.
            
         
               (5)
            
            
               Päätöksen 2009/470/EY 19 artiklassa säädetään, että unioni myöntää rahoitusta eläinten terveyttä, eläinten hyvinvointia ja eläinperäisten elintarvikkeiden turvallisuutta koskevan tiedotuspolitiikan täytäntöönpanoon sekä eläinten hyvinvointiin liittyvän lainsäädännön valmistelemiseen ja kehittämiseen tarvittavien tutkimusten toteuttamiseen.
            
         
               (6)
            
            
               Päätöksen 2009/470/EY 19 artiklan a alakohdan i alakohdan mukaan unioni myöntää rahoitusta kaikkien sellaisten tietojen keräämiseen ja säilyttämiseen, jotka liittyvät eläinten terveyttä, eläinten hyvinvointia ja eläinperäisten elintarvikkeiden turvallisuutta koskevaan unionin lainsäädäntöön.
            
         
               (7)
            
            
               Aiempina vuosina on otettu käyttöön viestintätoimia, joilla edistetään eläinten terveyteen liittyvien kysymysten ja eläinten terveyttä koskevan strategian periaatteiden tuntemusta sidosryhmien, organisaatioiden ja koko yhteiskunnan keskuudessa. On aiheellista jatkaa näitä viestintätoimia vuonna 2011.
            
         
               (8)
            
            
               Jotta voidaan laatia vuodesta 2012 eteenpäin hyväksyttävä viestintästrategia, on tarpeen suorittaa kattava arviointi eläinten terveyttä koskeviin kysymyksiin ja eläinten terveyttä koskevaan strategiaan vuosina 2008–2010 liittyvistä komission edistämistoimista.
            
         
               (9)
            
            
               Päätöksen 2009/470/EY 22 artiklan mukaisesti unioni voi toteuttaa tai auttaa jäsenvaltioita tai kansainvälisiä järjestöjä toteuttamaan teknisiä tai tieteellisiä toimenpiteitä, jotka ovat tarpeen eläinlääkintäalan EU-lainsäädännön ja eläinlääkäreiden koulutuksen kehittämiseksi.
            
         
               (10)
            
            
               Soveltamissääntöjen 168 artiklan 1 kohdan c alakohdan mukaisesti avustuksia tai rahoitusta voidaan myöntää ilman eri ehdotuspyyntöä yhteisöille, joilla on käytännössä vallitseva monopoli. OIE on terveys- ja kasvinsuojelutoimista tehdyn WTO:n sopimuksen mukainen standardit asettava elin ja eläinten terveyden ja hyvinvoinnin maailmanlaajuisesta parantamisesta kyseisiä standardeja täytäntöönpanemalla vastaava hallitustenvälinen organisaatio, missä ominaisuudessa sillä on käytännössä vallitseva monopoli alalla, eikä EU:n osallistuminen eläinten terveyttä ja hyvinvointia koskevien maailmanlaajuisten konferenssien ja alueellisten seminaarien rahoitukseen näin ollen edellytä ehdotuspyyntöä.
            
         
               (11)
            
            
               Päätöksen 2009/470/EY 35 artiklan 1 kohdassa säädetään, että unioni voi myöntää rahoitusta eläinten tunnistamisjärjestelmän ja tautien tiedoksiantojärjestelmän perustamiseen.
            
         
               (12)
            
            
               Unionin rahoitusta olisi myönnettävä eläintautien ilmoitusjärjestelmän (ADNS) hoitamista ja kehittämistä varten; kyseinen järjestelmä perustuu neuvoston direktiivin 82/894/ETY mukaisen eläintaudeista ilmoittamisen kooditetusta muodosta ja koodeista 1 päivänä maaliskuuta 2005 tehtyyn komission päätökseen 2005/176/EY (3).
            
         
               (13)
            
            
               Päätöksen 2009/470/EY 36 artiklassa säädetään, että unioni voi myöntää rahoitustukea tietyille tietokoneistetuille järjestelmille, joita käytetään unionin sisäisessä kaupassa ja tuonnissa.
            
         
               (14)
            
            
               On tarpeen jatkaa rahoitustuen myöntämistä yhdennetyn eläinlääkinnällisen Traces-tietojärjestelmän hoitamiseen, hallinnointiin ja ylläpitoon; järjestelmä otettiin käyttöön yhdennetyn eläinlääkinnällisen tietojärjestelmän kehittämisestä 30 päivänä joulukuuta 2002 tehdyllä komission päätöksellä 2003/24/EY (4).
            
         
               (15)
            
            
               Päätöksen 2009/470/EY 41 artiklan mukaan komissio antaa neuvostolle ja Euroopan parlamentille kertomuksen eläinten terveyttä koskevasta tilanteesta sekä eläintautien hävittämis-, torjunta- ja seurantaohjelmien täytäntöönpanon kustannustehokkuudesta.
            
         
               (16)
            
            
               Tämä rahoituspäätös voi lisäksi varainhoitoasetuksen 83 artiklan ja soveltamissääntöjen 106 artiklan 5 kohdan perusteella kattaa myöhästyneistä maksuista aiheutuvan koron maksamisen.
            
         
               (17)
            
            
               Tämän päätöksen soveltamiseksi on aiheellista määritellä termi ’olennainen muutos’ soveltamissääntöjen 90 artiklan 4 kohdan mukaisesti.
            
         
               (18)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään liitteessä I ja II esitetty vuotuinen työohjelma neuvoston päätöksen 2009/470/EY 20 ja 23 artiklan, 35 artiklan 2 kohdan, 36 artiklan 2 kohdan ja 41 artiklan täytäntöönpanoa varten.
   Työohjelma muodostaa varainhoitoasetuksen 75 artiklassa tarkoitetun rahoituspäätöksen.
   2 artikla
   Ohjelman täytäntöönpanoon tällä päätöksellä myönnettävän rahoituksen enimmäismäärä on 5 370 000 EUR, joka rahoitetaan seuraavasta Euroopan unionin vuoden 2011 yleisen talousarvion budjettikohdasta:
   
               —
            
            
               Budjettikohta 17040201: 5 370 000 EUR
            
         Nämä määrärahat voivat kattaa myös maksujen myöhästymisestä aiheutuvan koron.
   3 artikla
   Liitteessä mainittuun toimeen 1.2.1 liittyvien tehtävien talousarvion toteuttaminen voidaan uskoa seuraavalle kansainväliselle organisaatiolle, joka soveltaa kirjanpidossa, sisäisessä tarkastuksessa ja hankintamenettelyissä standardeja, jotka antavat samat takeet kuin kansainvälisesti tunnustetut standardit: Maailman eläintautijärjestö (OIE).
   4 artikla
   1.   Toimivaltainen tulojen ja menojen hyväksyjä voi tehdä tähän päätökseen muutoksia, joita ei pidetä olennaisina asetuksen (EY, Euratom) N:o 2342/2002 90 artiklan 4 kohdassa tarkoitetulla tavalla, noudattaen moitteettoman varainhoidon ja suhteellisuuden periaatteita.
   2.   Työohjelman kattamiin toimiin osoitettujen määrärahojen kumulatiivisia muutoksia, jotka ovat enintään 10 prosenttia tämän päätöksen 2 artiklassa tarkoitetusta enimmäisrahoitusosuudesta, ei pidetä asetuksen (EY, Euratom) N:o 2342/2002 90 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman luonteeseen ja tavoitteisiin.
   5 artikla
   Maailman eläintautijärjestölle (OIE) ja ensimmäisen kansainvälisen eläinten terveyden seurantaa käsittelevän konferenssin järjestämiseen (International Conference on Animal Health Surveillance, ICAHS) voidaan myöntää avustuksia ilman eri ehdotuspyyntöä liitteenä olevassa työohjelmassa esitettyjen edellytysten mukaisesti.
   
      Tehty Brysselissä 1 päivänä heinäkuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      (2)  EYVL L 357, 31.12.2002, s. 1.
   
      (3)  EUVL L 59, 5.3.2005, s. 40.
   
      (4)  EYVL L 8, 14.1.2003, s. 44.
   
      LIITE I
      
         Tietyistä eläinlääkintäalan kustannuksista 25 päivänä toukokuuta 2009 tehty neuvoston päätös 2009/470/EY ja erityisesti sen 20 ja 23 artikla, 35 artiklan 2 kohta, 36 artiklan 2 kohta ja 41 artikla – työohjelma vuodeksi 2011
         1.1   Johdanto
         
         Ohjelmaan kuuluu kahdeksan täytäntöönpanotoimea vuonna 2011. Tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY tavoitteiden pohjalta talousarvion jakautuminen ja tärkeimmät toimet ovat seuraavat:
         
                     —
                  
                  
                     Avustukset (toteutetaan yhteistyössä tapahtuvan hallinnoinnin kautta) (1.2.1)
                     
                                 —
                              
                              
                                 Unionin rahoitustuki vesieläinten terveyttä, raivotaudin torjuntaa ja suu- ja sorkkatautia käsitteleville maailmanlaajuisille konferensseille sekä terveystietojärjestelmiä, eläinten hyvinvointia ja eläinperäisten elintarvikkeiden tuotannon turvallisuusnäkökohtia käsitteleville alueellisille seminaareille, enintään 660 000 EUR.
                              
                           
               
                     —
                  
                  
                     Hankinnat (toteutetaan suoran keskitetyn hallinnoinnin kautta) (1.3):
                     
                                 —
                              
                              
                                 Puitesopimusten käyttö julkaisuihin ja tiedon levittämiseen eläinten terveyteen liittyvien kysymysten ja eläinten terveyttä koskevan strategian periaatteiden tuomiseksi esiin, enintään 1 500 000 EUR (1.3.1).
                              
                           
                                 —
                              
                              
                                 Puitesopimusten käyttö tutkimuksiin, julkaisuihin ja tiedon levittämiseen eläinten hyvinvointia koskevan strategian tukemiseksi, enintään 575 000 EUR (1.3.2).
                              
                           
                                 —
                              
                              
                                 Avointen ehdotuspyyntöjen käyttö tutkimuksiin, julkaisuihin ja tiedon levittämiseen eläinten hyvinvointia koskevan strategian tukemiseksi, enintään 210 000 EUR (1.3.3).
                              
                           
                                 —
                              
                              
                                 Puitesopimusten käyttö eläintautien ilmoitusjärjestelmän (ADNS) päivittämiseen tarvittavin teknisin parannuksin, enintään 350 000 EUR (1.3.4).
                              
                           
                                 —
                              
                              
                                 Puitesopimusten käyttö yhdennetyn eläinlääkinnällisen Traces-tietojärjestelmän hoitamiseen, ylläpitoon ja kehittämiseen, enintään 1 975 000 EUR (1.3.5).
                              
                           
                                 —
                              
                              
                                 Puitesopimusten käyttö tutkimuksiin eläinten terveyttä koskevaa tilannetta sekä eläintautien hävittämis-, torjunta- ja seurantaohjelmien täytäntöönpanon kustannustehokkuutta käsittelevän kertomuksen tueksi, enintään 100 000 EUR (1.3.6).
                              
                           
               1.2   Avustukset
         
         1.2.1   Vesieläinten terveyttä, raivotaudin torjuntaa ja suu- ja sorkkatautia käsittelevät maailmanlaajuiset konferenssit sekä terveystietojärjestelmiä, eläinten hyvinvointia ja eläinperäisten elintarvikkeiden tuotannon turvallisuusnäkökohtia käsittelevät alueelliset seminaarit
         
         Avustuksista laaditaan kirjallinen sopimus.
         OIKEUSPERUSTA
         Neuvoston päätöksen 2009/470/EY 23 artikla
         BUDJETTIKOHTA
         17 04 02 01
         HANKKEET TOTEUTTAVA ORGANISAATIO
         Maailman eläintautijärjestö OIE on eläinten terveyden parantamisesta maailmanlaajuisesti vastaava hallitustenvälinen organisaatio. Jotta voidaan parantaa eläinten terveystilannetta maailmanlaajuisesti ja siten vähentää eläintautien riskiä EU:ssa, on tärkeää, että EU ja muut OIE:n jäsenmaat suhtautuvat eläinten terveyteen ja hyvinvointiin samalla tavalla ja että EU tukee aktiivisesti OIE:n järjestämiä konferensseja ja koulutustilaisuuksia tehdäkseen niissä tunnetuksi eläinten terveyteen ja hyvinvointiin liittyvää EU:n politiikkaa.
         Soveltamissääntöjen 168 artiklan 1 kohdan c alakohdan mukaisesti avustuksia ja rahoitustukea voidaan myöntää ilman eri ehdotuspyyntöä yhteisöille, joilla on käytännössä vallitseva monopoli. OIE on terveys- ja kasvinsuojelutoimista tehdyn WTO:n sopimuksen mukainen standardit asettava elin ja eläinten terveyden ja hyvinvoinnin maailmanlaajuisesta parantamisesta kyseisiä standardeja täytäntöönpanemalla vastaava hallitustenvälinen organisaatio, missä ominaisuudessa sillä on käytännössä vallitseva monopoli alalla, eikä EU:n osallistuminen eläinten terveyttä ja hyvinvointia koskevien maailmanlaajuisten konferenssien ja alueellisten seminaarien rahoitukseen näin ollen edellytä ehdotuspyyntöä.
         Komissio ja OIE allekirjoittivat 7 päivänä kesäkuuta 2010 pitkäaikaisen puitesopimuksen, jossa määrätään niiden välisen yhteistyön hallinnollisista ja rahoitusjärjestelyistä (liitteenä). Sen mukaan ”Euroopan unionin kansainvälisen organisaation kanssa tekemää avustussopimusta” (”vakiomuotoinen avustussopimus, Standard Contribution Agreement – SCA”) sovelletaan maailmanlaajuisiin, alueellisiin tai kansallisiin ohjelmiin ja toimiin, joita OIE hallinnoi ja jotka Euroopan unioni rahoittaa tai yhteisrahoittaa.
         Puitesopimuksen allekirjoitti komission puolesta yhteistyötoimisto EuropeAid. Aiemmin suoritetussa OIE:n perusteellisessa ja täydellisessä ”neljän pilarin” arvioinnissa todettiin, että OIE soveltaa kirjanpidossaan, tarkastuksissaan, valvonnassaan ja hankintamenettelyissään standardeja, jota antavat samat takeet kuin kansainvälisesti tunnustetut standardit.
         TÄYTETTÄVÄT TAVOITTEET JA ENNAKOIDUT TULOKSET
         Eläinten terveyttä ja hyvinvointia koskevan unionin politiikan tunnetuksi tekeminen OIE:n järjestämissä konferensseissa ja koulutustilaisuuksissa, jotta EU ja OIE:n jäsenet suhtautuisivat eläinten terveyteen ja hyvinvointiin samalla tavalla. Eläinten terveystilanteen parantaminen maailmanlaajuisesti ja siten eläintautien riskin vähentäminen EU:ssa.
         TÄYTÄNTÖÖNPANOTOIMEN KUVAUS JA TAVOITTEET
         Katsaus tämän kohdan puitteissa rahoitettavista toimista esitetään liitteessä II.
         TÄYTÄNTÖÖNPANO
         Yhteinen hallinnointi
         SUORAT AVUSTUKSET: 168 ARTIKLAN 1 KOHDAN C ALAKOHTA
         AVUSTUKSEN ALUSTAVA MÄÄRÄ
         660 000 EUR
         YHTEISRAHOITUKSEN ENIMMÄISMÄÄRÄ
         Ei sovelleta.
         1.3   Julkiset hankinnat
         
         Hankintasopimuksia varten on varattu määrärahoja yhteensä 4 710 000 EUR vuodeksi 2011.
         1.3.1   Julkaisut ja tiedon levittäminen eläinten terveyteen liittyvien kysymysten ja eläinten terveyttä koskevan strategian periaatteiden tuomiseksi esiin
         
         OIKEUSPERUSTA
         Päätöksen 2009/470/EY 20 artikla
         BUDJETTIKOHTA
         17 04 02 01
         SOPIMUSTEN ALUSTAVA MÄÄRÄ JA LUONNE
         Tehdään vähintään neljä erityispalveluhankintasopimusta (olemassa olevien puitesopimusten käyttö).
         SOPIMUSTEN ALUSTAVA KOHDE (JOS MAHDOLLISTA)
         
                     —
                  
                  
                     Laaditaan tiedotuskampanja EU:n eläinlääkintäviikolle 2011. Tarkoituksena on edistää eläinten terveyttä koskevaa unionin politiikkaa; tähän sisältyy tapahtumat, logistiikka ja tiedotusmateriaalit.
                  
               
                     —
                  
                  
                     Vuosina 2008–2010 järjestettyjen tiedotuskampanjojen vaikutusten arviointi (mukaan lukien mutta ei ainoastaan eläinlääkintäviikon konferenssi, yksi kiertävä terveystapahtuma ja maailman eläinlääkintävuoden 2011 toiminta).
                  
               
                     —
                  
                  
                     Raivotaudin torjuntaa koskevan verkko-oppaan kääntämisen jatkaminen ja päivittäminen.
                  
               
                     —
                  
                  
                     EU:n eläinlääkintäviikon 2012 valmistelutyö.
                  
               TÄYTÄNTÖÖNPANO
         Suora keskitetty hallinnointi
         ALUSTAVA AIKATAULU HANKINTAMENETTELYN KÄYNNISTÄMISEKSI
         Vuoden 2011 ensimmäinen puolisko
         TARJOUSPYYNTÖJEN ALUSTAVA MÄÄRÄ
         1 500 000 EUR
         ERITYISSOPIMUS (SOVELTUVISSA TAPAUKSISSA)
         Tehdään vähintään neljä erityispalveluhankintasopimusta puitesopimusviitteen SANCO/2009/A1/005 nojalla.
         1.3.2   Tutkimus nykyisen eläinten hyvinvointia koskevan politiikan ja olemassa olevien viestintävälineiden ylläpidon tueksi (puitesopimukset)
         
         OIKEUSPERUSTA
         Päätöksen 2009/470/EY 20 ja 23 artikla
         BUDJETTIKOHTA
         17 04 02 01
         SOPIMUSTEN ALUSTAVA MÄÄRÄ JA LUONNE
         Enintään kuusi palveluhankintasopimusta (olemassa olevien puitesopimusten käyttö)
         SOPIMUSTEN ALUSTAVA KOHDE (JOS MAHDOLLISTA)
         
                     a)
                  
                  
                     Yksi viljelykalojen hyvinvointia koskeva tutkimus;
                  
               
                     b)
                  
                  
                     Enintään neljän tapahtuman järjestäminen tai järjestämiseen osallistuminen eläinten hyvinvointia koskevien EU:n standardien paremman täytäntöönpanon edistämiseksi EU:ssa;
                  
               
                     c)
                  
                  
                     Olemassa olevien eläinten hyvinvointiin liittyvien maatalousmaata ja eläinten hyvinvointiin liittyvää koulutusta koskevien verkkosivustojen ylläpito;
                  
               
                     d)
                  
                  
                     Eläinten hyvinvointia koskevien julkaisujen tuottaminen.
                  
               TÄYTÄNTÖÖNPANO
         Suora keskitetty hallinnointi
         ALUSTAVA AIKATAULU HANKINTAMENETTELYN KÄYNNISTÄMISEKSI
         Heinäkuu 2011
         TARJOUSPYYNTÖJEN ALUSTAVA MÄÄRÄ
         575 000 EUR
         ERITYISSOPIMUKSET
         Tehdään enintään viisi erityispalveluhankintasopimusta puitesopimusviitteen SANCO/2009/A1/005 erän 1 ja 2 nojalla ja yksi erityispalveluhankintasopimus puitesopimusviitteen SANCO/2008/01/055 erän 3 nojalla.
         1.3.3   Tutkimus ja tapahtuma nykyisen eläinten hyvinvointia koskevan politiikan tueksi (avoimet ehdotuspyynnöt)
         
         OIKEUSPERUSTA
         Päätöksen 2009/470/EY 20 ja 23 artikla
         BUDJETTIKOHTA
         17 04 02 01
         SOPIMUSTEN ALUSTAVA MÄÄRÄ JA LUONNE
         Enintään kaksi palveluhankintasopimusta (avoimet ehdotuspyynnöt)
         SOPIMUSTEN ALUSTAVA KOHDE (JOS MAHDOLLISTA)
         
                     a)
                  
                  
                     Yksi tutkimus seuraavasta aiheesta annettavan kertomuksen tueksi: eläinten suojelusta lopetuksen yhteydessä annetun asetuksen (EY) N:o 1099/2009 27 artiklan 2 kohdan nojalla nautaeläinten liikkumisen rajoittamiseksi käytettävät järjestelmät, joissa eläin on ylösalaisin tai muussa luonnottomassa asennossa;
                  
               
                     b)
                  
                  
                     Osallistuminen keskinäistä ymmärrystä eläinten hyvinvointiin liittyvissä asioissa EU:n ulkopuolella käsittelevän tapahtuman järjestämiseen.
                  
               TÄYTÄNTÖÖNPANO
         Suora keskitetty hallinnointi
         ALUSTAVA AIKATAULU HANKINTAMENETTELYN KÄYNNISTÄMISEKSI
         Heinäkuu 2011
         TARJOUSPYYNTÖJEN ALUSTAVA MÄÄRÄ
         210 000 EUR
         ERITYISSOPIMUKSET
         Tehdään enintään kolme avointa ehdotuspyyntöä.
         1.3.4   Eläintautien ilmoitusjärjestelmä (ADNS)
         
         OIKEUSPERUSTA
         Neuvoston päätöksen 2009/470/EY 35 artiklan 2 kohta
         BUDJETTIKOHTA
         17 04 02 01
         SOPIMUSTEN ALUSTAVA MÄÄRÄ JA LUONNE
         Enintään kolme palveluhankintasopimusta (olemassa olevien puitesopimusten käyttö)
         SOPIMUSTEN ALUSTAVA KOHDE (JOS MAHDOLLISTA)
         Hankintasopimuksilla on seuraavat tavoitteet:
         
                     a)
                  
                  
                     ADNS-järjestelmään liittyvät meneillään olevat työt
                  
               
                     b)
                  
                  
                     Kartoitus: kartoitusvälineiden tehokkaampi käyttö
                  
               
                     c)
                  
                  
                     Lisenssit ja tuki
                  
               TÄYTÄNTÖÖNPANO
         Suora keskitetty hallinnointi
         ALUSTAVA AIKATAULU HANKINTAMENETTELYN KÄYNNISTÄMISEKSI
         Tietotekniikan pääosasto toteuttanut jo.
         TARJOUSPYYNTÖJEN ALUSTAVA MÄÄRÄ
         350 000 EUR
         ERITYISSOPIMUS
         Tehdään enintään kolme erityispalveluhankintasopimusta (vuonna 2011) puitesopimusviitteen DI 5710-5750 nojalla.
         1.3.5   Yhdennetyn eläinlääkinnällisen Traces-tietojärjestelmän hoitaminen, hallinnointi, ylläpito ja jatkokehitys
         
         OIKEUSPERUSTA
         Neuvoston päätöksen 2009/470/EY 36 artiklan 2 kohta
         BUDJETTIKOHTA
         17 04 02 01
         SOPIMUSTEN ALUSTAVA MÄÄRÄ JA LUONNE
         Useita palveluhankintasopimuksia (olemassa olevien puitesopimusten käyttö)
         SOPIMUSTEN ALUSTAVA KOHDE (JOS MAHDOLLISTA)
         
                     a)
                  
                  
                     1 925 000 EUR yhdennetyn eläinlääkinnällisen Traces-tietojärjestelmän hoitamiseen, hallinnointiin ja ylläpitoon, Traces-käyttäjien logistiseen tukeen sekä keskuspalvelujen, tiedottamisen, verkkosivuston, tietoturvan ja ohjelmistolisenssien ostamisen (ylläpito ja tuki) rahoittamiseen
                  
               
                     b)
                  
                  
                     50 000 EUR tietoteknisen alustan kehittämiseen ja toteuttamiseen tietojen vaihtamiseksi kansallisten nautaeläintietokantojen välillä yhdistettynä Traces-sertifiointiin
                  
               TÄYTÄNTÖÖNPANO
         Suora keskitetty hallinnointi
         ALUSTAVA AIKATAULU HANKINTAMENETTELYN KÄYNNISTÄMISEKSI
         Allekirjoitetut puitesopimukset tietotekniikan pääosaston kanssa tehtyä, hoitamista koskevaa hallinnollista sopimusta lukuun ottamatta
         TARJOUSPYYNTÖJEN ALUSTAVA MÄÄRÄ
         1 975 000 EUR (osa tietotekniikan pääosaston tietotekniikan kehittämispalveluiden ESP DESIS I & II -sopimusten 140 miljoonasta EUR)
         ERITYISSOPIMUS
         Tehdään useita erityispalveluhankintasopimuksia (vuoden 2011 ensimmäisellä puoliskolla) puitesopimusviitteiden DIGIT nojalla.
         1.3.6   Tutkimusten toteuttaminen eläinten terveyttä koskevaa tilannetta sekä eläintautien hävittämis-, torjunta- ja seurantaohjelmien täytäntöönpanon kustannustehokkuutta käsittelevän kertomuksen tueksi
         
         OIKEUSPERUSTA
         Neuvoston päätöksen 2009/470/EY 41 artikla
         BUDJETTIKOHTA
         17 04 02 01
         SOPIMUSTEN ALUSTAVA MÄÄRÄ JA LUONNE
         Kaksi palveluhankintasopimusta (olemassa olevien puitesopimusten käyttö), EUVL L 313, 28.11.2009, s. 129.
         SOPIMUSTEN ALUSTAVA KOHDE (JOS MAHDOLLISTA)
         Tutkimusten valmistelu päätöksen 2009/470/EY 41 artiklassa tarkoitetun kertomuksen viimeistelemisen tueksi
         TÄYTÄNTÖÖNPANO
         Suora keskitetty hallinnointi
         ALUSTAVA AIKATAULU HANKINTAMENETTELYN KÄYNNISTÄMISEKSI
         Vuoden 2011 jälkipuolisko
         TARJOUSPYYNTÖJEN ALUSTAVA MÄÄRÄ
         100 000 euroa
         ERITYISSOPIMUS
         Tehdään kaksi erityispalveluhankintasopimusta (vuoden 2011 ensimmäisellä puoliskolla) puitesopimusviitteen SANCO/2008/01/055 nojalla.
      
   
   
      LIITE II
      
         Yhteenveto liitteessä I olevassa 1.2.1 kohdassa tarkoitetuista toimista, jotka OIE järjestää vuonna 2011
      
      
                  Toimi
               
               
                  Paikka
               
               
                  Päivämäärät (2011)
               
            
                  1.
               
               
                  Maailmanlaajuiset konferenssit
               
            
                  1.1
               
               
                  Vesieläinten terveyttä koskevat ohjelmat ja niistä saatava hyöty globaalille elintarviketurvalle
               
               
                  Panama
                  (Panama)
               
               
                  27.–29. kesäkuuta 2011
               
            
                  1.2
               
               
                  Raivotaudin torjunta
               
               
                  Soul
                  (Korean tasavalta)
               
               
                  7.–9. syyskuuta 2011
               
            
                  1.3
               
               
                  Toinen kansainvälinen suu- ja sorkkatautia koskeva konferenssi: ”The way towards Global Control”
               
               
                  Thaimaa
               
               
                  Vuoden 2012 alkupuolisko
               
            
                  2.
               
               
                  Seminaarit ja neuvottelukokoukset
               
            
                  2.1
               
               
                  Alueellinen seminaari Euroopassa (yksi OIE-alueista) terveystietojärjestelmiä käsitteleville OIE:n kansallisille yhteyspisteille (WAHIS/WAHID)
               
               
                  Vladimir
                  (Venäjä)
               
               
                  15.–17. kesäkuuta 2011
               
            
                  2.2
               
               
                  Alueellinen seminaari Euroopassa (yksi OIE-alueista) eläinten hyvinvointia käsitteleville OIE:n kansallisille yhteyspisteille ja Euroopan eläinten hyvinvointia koskeva strategia
               
               
                  Kiova
                  (Ukraina)
               
               
                  päivämäärä vahvistetaan myöhemmin
               
            
                  2.3
               
               
                  Alueellinen seminaari Euroopassa (yksi OIE-alueista) eläinperäisten elintarvikkeiden tuotannon turvallisuusnäkökohtia käsitteleville OIE:n kansallisille yhteyspisteille
               
               
                  Italia
               
               
                  7.–11. marraskuuta 2011